google/wiki40b huggingface dataset:
Πρωτάθλημα πετοσφαίρισης Α1 εθνικής κατηγορίας γυναικών 1999-2000

Το πρωτάθλημα Ελλάδας πετοσφαίρισης γυναικών 1999−2000, ήταν το 12ο πρωτάθλημα της Α1 κατηγορίας. Το πρωτάθλημα διεξήχθη σε δύο φάσεις, την κανονική περίοδο και τα play off. Συμμετείχαν 12 ομάδες. Πρωταθλήτρια αναδείχθηκε η ομάδα του Παναθηναϊκού.

Αγώνες κατάταξης 1−6

Οι σειρές μέχρι τα ημιτελικά κρίθηκαν στις 2 νίκες, ενώ ο τελικός κρίθηκε στις 3 νίκες.
Δυναστεία των Αριοβαρζανιδών

Η δυναστεία των Αριοβαρζανιδών περιλαμβάνει βασιλείς της Καππαδοκίας, που εξουσίασαν το διάστημα 93-36 π.Χ. Περιλαμβάνει τέσσερις ηγεμόνες, με πρώτο τον Αριοβαρζάνη Α΄ τον Φιλορωμαίο, γενάρχη τού Οίκου. Προηγούμενη ήταν η Δυναστεία των Αριαραθιδών και τους Αριοβαρζανίδες ακολούθησε η Δυναστεία του Αρχέλαου. Την περίοδο της ηγεμονίας τους, η Καππαδοκία ήταν υποτελής της Ρώμης, την οποία τελικά προσάρτησε το 14 μΧ ο Νέρωνας. Αν και Περσικής καταγωγής, είχαν εξελληνιστεί.

Ιστορία

Τον τελευταίο βασιλιά των Αριαραθιδών, τον Αριαράθη Η΄, σκότωσε ο Μιθριδάτης ΣΤ΄ του Πόντου, σε μία προσπάθεια να υποτάξει την Καππαδοκία. Τότε έθεσε εκεί ως βασιλιά τον δικό του γιο Αριαράθη Θ΄. 
Η Σύγκλητος της Ρώμης όμως αντέπραξε, τοποθετώντας εκεί το 95 πΧ έναν ευγενή της χώρας, τον Αριοβαρζάνη Α΄ Φιλορωμαίο. Όμως ο Τιγράνης Β΄ της Αρμενίας, γαμπρός τού Μιθριδάτη ΣΤ΄ έστειλε δύο στρατηγούς του και τον εκτόπισε. Η Σύγκλητος αντέδρασε αποστέλλοντας τον Σύλλα, που το 92 αποκατέστησε τον βασιλιά στον θρόνο του. Όταν το επόμενο έτος τον εκτόπισε ο Μιθριδάτης ΣΤ΄, η Σύγκλητος έστειλε τον Μ. Ακουίλιο, που αποκατέστησε τον Αριοβαρζάνη Α΄ στην Καππαδοκία. Κατά τον Α΄ Μιθριδατικό Πόλεμο εκδιώχθηκε πάλι το 88 από τον βασιλιά τού Πόντου, επέστρεψε όμως το 84 με τη Συνθήκη της Δαρδάνου. Οι Ρωμαίοι για την πιστότητά του τον αντάμειψαν με τη Μικρά Αρμενία (Δυτική Αρμενία). Όταν ο Πομπήιος έγινε κύριος της Μ. Ασίας, ο βασιλιάς υποτάχθηκε σε αυτόν. 
Τον διαδέχθηκε ο γιος του Αριοβαρζάνης Β΄ Φιλοπάτωρ, που ευεργέτησε την Αθήνα οικοδομώντας το κατεστραμμένο από τον Σύλλα Ωδείον της. Έπεσε θύμα συνωμοσίας και τον διαδέχθηκαν οι γιοί του Αριοβαρζάνης Γ΄ Ευσεβής Φιλορωμαίος και Αριαράθης Ι΄ Ευσεβείς Φιλάδελφος.
Ο πρώτος έμεινε στην εξουσία με την υποστήριξη των Ρωμαίων, όπως ο Μ. Τ. Κικέρων ανθύπατος της Κιλικίας. Υποστήριξε τον Γ. Ιούλιο Καίσαρα, που τον αντάμειψε με την παραχώρηση της Μικράς Αρμενίας. Όταν ο Ι. Καίσαρας φονεύθηκε, ο Γ. Κάσσιος Λογγίνος τον κατηγόρησε για συνωμοσία και έτσι ο Αριοβαρζάνης Γ΄ εκτελέστηκε. Τον διαδέχθηκε ο αδελφός του, εκτοπίστηκε όμως από τον Μάρκο Αντώνιο, που παραχώρησε την Καππαδοκία στον σύμμαχό του Αρχέλαο, γιο τού ιερέα-βασιλιά της πόλης Κόμανα στην Καππαδοκία.
Ε.Σ.Κ. Αττικής 2014-2015 (Γυναίκες)

Συμμετέχοντες

Βάσει της προκήρυξης της διοργάνωσης, δικαίωμα συμμετοχής στη διεκδίκηση του Πρωταθλήματος της Γ' Κατηγορίας Γυναικών της Ε.Σ.Κ. Αττικής είχαν 35 σωματεία, καθώς και οι ομάδες Νεανίδων των σωματείων που η γυναικεία τους ομάδα αγωνίζεται στις Εθνικές Κατηγορίες. Εν τέλει δημιουργήθηκαν δύο όμιλοι 11 και 12 ομάδων αντίστοιχα.
Την προηγούμενη αγωνιστική περίοδο είχαν υποβιβαστεί από τη Β' Κατηγορία οι σύλλογοι: Άμιλλα Περιστερίου, Δάφνη Δαφνίου, Παπάγου, Άγιος Θωμάς και Νήαρ Ηστ Καισαριανής.

Κανονική Περίοδος

Το Πρωτάθλημα της Γ' Κατηγορίας Γυναικών της Ε.Σ.Κ. Αττικής διεξήχθη από τον Οκτώβριο του 2014 μέχρι τον Απρίλιο του 2015.
Ζουζούνια

Ιστορία

Το συγκρότημα ιδρύθηκε στις 3 Φεβρουαρίου του 2001 κατόπιν πρωτοβουλίας του στιχουργού Λευτέρη Παπαδόπουλου. Σχεδόν όλα τα τραγούδια τα οποία ερμήνευσε το συγκρότημα είχαν στίχους του Παπαδόπουλου και μουσική του Μίμη Πλέσσα. Επίσης έκανε κάποια CD αφιερώματα σε άλλους μεγάλους Έλληνες συνθέτες (Λουκιανό Κηλαηδόνη, Γιώργο Χατζηνάσιο, Σταύρο Κουγιουμτζή, Δήμο Μούτση, Γιάννη Μαρκόπουλο, Γιώργο Ζαμπέτα, Άκη Πάνου και πολλούς άλλους).
Ντενί Παπάς

Βιογραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Διετέλεσε χρέη πρώτου προπονητή της ομάδας της Λυών από τον Οκτώβριο του 1987 ως τον Μάρτιο του 1988 (δεύτεροις προπονητής στην ιστορία της ομάδας υπό τον Ζαν-Μισέλ Ολάς).
Μικρό Περιστέρι Ιωαννίνων

Πληθυσμός και γύρω οικισμοί

Το Μικρό Περιστέρι έχει πληθυσμό 223 κατοίκους σύμφωνα με την απογραφή του 2001 και περιλαμβάνει τους εξής οικισμούς (σε παρένθεση ο πληθυσμός) : Μικρό Περιστέρι (18), Γιαρακάρι (17), Νέο Γερακάρι (58), Παλαιοχώρι (8), Προσήλια (0), Ραχούλα (11), και Ταμπούρια (111).
Ερρίκος Α΄ του Χόλσταϊν-Ρένντσμπουρκ

Ο Ερρίκος Α΄, γερμαν. Heinrich I (1258 - 1304) από τον Οίκο τού Σάουμμπουρκ ήταν κόμης τού Χόλσταϊν-Ρένντσμπουρκ, ο πρώτος τού κλάδου αυτού.

Βιογραφία

Ήταν ο τρίτος γιος τού Γεράρδου Α΄ κόμη τού Χόλσταϊν-Ίτσεχοε και της Ελισάβετ, κόρης τού Ιωάννη Α΄ κυρίου τού Μεκλεμβούργου.
Το 1285 κατάφερε να πείσει τον Έρικ Ε΄ της Δανίας να ελευθερώσει τον Βάλντεμαρ Δ΄ δούκα τού Σλέσβιχ από την αιχμαλωσία. Ο δεύτερος ήταν γιος τού εξαδέλφου τού πρώτου, από τον Οίκο των Έστριντσεν. Όταν το 1290 απεβίωσε ο πατέρας τού Ερρίκος Α΄, οι επιζώντες γιοί του μοίρασαν το Ίτσεχοε: ο πρωτότοκος Γεράρδος Β΄ έλαβε το Πλον, ο δευτερότοκος Αδόλφος ΣΤ΄ έλαβε το Σάουεμμπουρκ & Πίννεμπερκ και ο Ερρίκος Α΄ το Ρένντσμπουρκ. Ο Ερρικος Α΄ ήταν μόνιμα σε πόλεμο με την περιοχή Ντίτμαρσεν.
Λίγο πριν αποβιώσει εισήγαγε έναν δασμό στα εισαγόμενα αγαθά. Το ήμισυ των εσόδων αυτών πήγαιναν στο Αμβούργο και το άλλο ήμισυ μοιραζόταν στο Χόλσταϊν-Σάουμμπουρκ και Χόλσταϊν-Ρένντσμπουρκ. Το 1640 εξαλείφθηκε ο κλάδος Σάουμμπουρκ και τα έσοδά του πήγαν στο δουκάτο τού Χόλσταϊν. Το 1768 εξαδείφθηκε και ο κλάδος των δουκών τού Χόλσταϊν και τα έσοδα περιήλθαν στο Αμβούργο.
Η βούλα σφράγισής του έχει την επιγραφή: S[IGILLYM] HINRICI COMITIS HOLTSATIE ET EN SCOWENBRCH.
Φανή Αργυρίου

Βιογραφικό

Η Φανή Αργυρίου καταγόταν από οικογένεια προσφύγων από την Ανατολική Θράκη, από όπου ήρθαν οι γονείς της Αλέξης και Αναστασία το 1919. Οι γονείς της ήταν φίλαθλοι και φιλότεχνοι, ενώ θείος της ήταν ο γνωστός ζωγράφος Κώστας Αργυρίου. Η καριέρα της ξεκίνησε τυχαία το καλοκαίρι του 1945, όταν έκανε διακοπές σε μια παιδική κατασκήνωση. Στους αγώνες που διοργανώθηκαν εκεί νίκησε χωρίς κόπο όλες τις αντιπάλους της σε κάθε αγώνισμα που μετείχε. Η γυμνάστρια εντυπωσιάστηκε και πρότεινε στόυς γονείς της να την γράψουν στο αθλητικό τμήμα του Πανιωνίου Γ.Σ.. Την επόμενη χρονιά ανδείχθηκε πρωταθλήτρια Ελλάδος στο άλμα εις ύψος και στη συνέχεια ως το 1959 κατέκτησε 32 πανελλήνιους τίτλους, σχεδόν σε όλα τα γυναικεία αγωνίσματα. Ταυτόχρονα, βοήθησε το σύλλογό της να κατακτά συνεχώς το πρωτάθλημα από το 1953 ως το 1959. 
Διακρινόταν κυρίως στις ρίψεις και στο πένταθλο, αγωνίσματα στα οποία κατέρριψε πολλά πανελλήνια ρεκόρ, αλλά αγωνιζόταν και στα άλματα και στους δρόμους και στις σκυταλοδρομίες. Στο Πανελλήνιο πρωτάθλημα στίβου γυναικών 1950 αναδείχθηκε πολυνίκης με έξι πρώτες νίκες και μάλιστα μόνο σε ατομικά αγωνίσματα, με αποτέλεσμα να γράφει ο τύπος: "Η Αργυρίου μόνη της μπορεί να συναγωνιστεί επιτυχώς με όλες τις πρωταθλήτριες".   
Πήρε μέρος σε Βαλκανικούς και Μεσογειακούς Αγώνες, ενώ κορυφαίες στιγμές στην καριέρα της υπήρξαν οι δύο συμμετοχές της στους Πανευρωπαϊκούς Αγώνες Στίβου, στο πένταθλο. Το 1950 στις Βρυξέλες κατελαβε την 11η θέση με 1862 β. και το 1954 στη Βέρνη την 17η θέση με 3776 β. (ν.π.ρ.).  
Επίσης, αγωνιζόταν στις γυναικείες ομάδες του Πανιωνίου βόλεϊ και μπάσκετ. Είχε καλές επιδόσεις και στην κολύμβηση αλλά δεν ασχολήθηκε σε αγωνιστικό επίπεδο.
Για την προσφορά της στο σύλλογο και στον ελληνικό αθλητισμό τιμήθηκε με το Χρυσό Σταυρό του Πανιωνίου. Ήταν η πρώτη γυναίκα αθλήτρια, στην οποία απονεμήθηκε η διάκριση αυτή.
Η Αργυρίου με τον αθλητή σύζυγό της Τσαμπαρλή δημιούργησε οικογένεια με 4 παιδιά. Παράλληλα, συνέχισε να υπηρετεί τον αθλητισμό ως κριτής στίβου και τον αγωνιστικό αθλητισμό ως βετεράνος. Μάλιστα κατέκτησε ασημένια μετάλλια το 1996 στο Ευρωπαϊκό Πρωτάθλημα Βετεράνων στο Μάλμε και το 1997 στο παγκόσμιο βετεράνων στο Ντέρμπαν στη σφαιροβολία. Επίσης, υπήρξε ιδρυτικό μέλος και επί σειρά ετών μετείχε στο Δ.Σ. της "Ομοσπονδίας Ελλήνων Βετεράνων Αθλητών Στίβου (ΟΕΒΑΣ)".
Πέθανε το 2017 και κηδεύτηκε στις 22 Μαρτίου.
Οικία των Ρόμπεφ

Ιστορία

Η ανέγερση της πρώτης οικογενειακής οικίας των Ρόμπεφ ολοκληρώθηκε στις 15 Απριλίου 1827, όπως φαίνεται από την επιγραφή επάνω σε μαρμάρινη πλάκα στην πρόσοψη του κτιρίου, ενώ πρόκειται για παραδοσιακής οθωμανικής τουρκικής αρχιτεκτονικής οικία. Η συγκεκριμένη διάσημη οικογένεια εμπόρων με καταγωγή από την Οχρίδα έζησε στην οικία αυτή για διάστημα 35 ετών, όταν την περίοδο μεταξύ 1861–1862 ένα διάσημος εγκληματίας της Οχρίδας, ο Ουστρέφ Μπέης, το έκαψε συθέμελα.
Δύο χρόνια αργότερα, προς το 1863–1864 η οικία ανακατασκευάστηκε. Χωρίστηκε σε δύο τμήματα: το αριστερό και το δεξί. Ο Κονσταντίν Ρόμπεφ κατοικούσε στο αριστερό τμήμα της οικίας, ενώ ο αδερφός του, Ατανάς Ρόμπεφ, στο δεξιό. Κύριος αρχιτέκτονας ήταν ο Τοντόρ Πετκόφ, ο οποίος ανήγειρε την οικία εκ θεμελίων. Η οικογένεια έζησε στην νεοαναγερθείσα οικία έως το 1900, όταν και μετακόμισε στα Μπίτολα, ενώ εξακολούθεισε να χρησιμοποιεί την οικία ως θερινή κατοικία.
Από το 1913 έως το 1919, κατά την διάρκεια των Βαλκανικών Πολέμων και του Α΄ Παγκοσμίου Πολέμου, η οικία φιλοξένησε Σέρβους στρατιώτες. Ορισμένες ζημιές εντοπίσθηκαν στην οικία μετά την αποχώρησή τους, καθώς μέρος των ανάγλυφων εσωτερικών διακοσμήσεων αποσπάσθηκαν και μεταφέρθηκαν στη Νις της Σερβίας. Η οικία τελεί υπό καθεστώς προστασίας ως πολιτισμικό-ιστορικό μουσείο της Βόρειας Μακεδονίας μετά το τέλος του Β΄ Παγκοσμίου Πολέμου. Η τελευταία ανακατασκευή του όμορφου αυτού κτιρίου έλαβε χώρα στην διάρκεια της δεκαετίας του 1990. Σήμερα, λειτουργεί ως εκθεσιακός χώρος για τους αρχαιολογικούς θησαυρούς της ΠΓΔΜ στον πρώτο όροφο, ενώ ο δεύτερος όροφος λειτουργεί ως χώρος μνήμης για την οικογένεια Ρόμπεφ και ο τρίτος ή ανώτερος όροφος λειτουργεί ως κατοικία.

Μουσείο

Η οικία αποτελεί προστατευόμενο πολιτισμικό μνημείο αποτελούμενο από 3 ορόφους. Επιγραφικά μνημεία από την Οχρίδα εκτίθενται στο ισόγειο του κτιρίου, συμπεριλαμβανομένων πολύτιμων αντικειμένων όπως το ειδώλιο του "Milokas" (ανεβρέθηκε επί της Εγνατίας Οδού), τα δύο αγαλματίδια της θεάς Ίσιδος κτλ. Αρχαιολογικά ευρήματα χρονολογούμενα από την Αρχαιότητα και τον Μεσαίωνα εκτίθενται στον δεύτερο και τρίτο όροφο.
Το ανώτερο τμήμα του κτιρίου λειτουργεί ως εκθεσιακός χώρος για αντικείμενα φιλοτεχνημένα από την Σχολή Χαρακτικής της Οχρίδας, δημιουργίες γνωστών καλλιτεχνών της Οχρίδας και της ευρύτερης περιοχής. Στο ανατολικό τμήμα του κτιρίου εκτίθενται ορισμένα αντικείμενα ιδιοκτησίας της οικογένειας Ρόμπεφ.

Διάφορα

Το "αγαλματίδιο της θεάς Ίσιδος", το οποίο εκτίθεται εντός της οικίας Ρόμπεφ εμφανίζεται στο χαρτονόμισμα των 10 δηναρίων Βόρειας Μακεδονίας. Το αγαλματίδιο της Ίσιδος χρονολογείται από τον 2ο αιώνα π.Χ. και αποτελεί ένα από τα σημαντικότερα αρχαιολογικά ευρήματα που έχουν ανευρεθεί στα εδάφη της Βόρειας Μακεδονίας.
Τζιάν Μαρία Βολοντέ

Βιογραφία

Ο Βολοντέ γεννήθηκε στο Μιλάνο αλλά μεγαλωσε στο Τορίνο.Ο πατέρας του Μάριο, ήταν φασίστας αξιωματούχος(περιόδος Μουσολίνι) από το Σαρόνο(επαρχία του Βαρέζε), που το 1944 ήταν διοικητής της Μαύρης Εκατονταρχίας του Τσιβάσο, κοντά στο Τορίνο. Η μητέρα του ,Καρολίνα Μπιάνκι ανήκε σε εύπορη βιομηχανική οικογένεια του Μιλάνο. Ο νεώτερος αδερφός του Κλαούντιο ήταν επίσης ηθοποιός
.Πήγε στη Ρώμη με το τραίνο για να ξεκινήσει την καριέρα του  σπουδαζόντας στην Εθνική Ακαδημία Δραματικής Τέχνης Σιλβίο Ντ'Αμίκο, από την οποία έφυγε το 1957. Έκανε μια συντόμη καριέρα στην τηλεόραση παιζόντας έργα των Ουίλλιαμ Σαίξπηρ και Κάρλο Γκολντόνι, προτού ξεκινήσει την κινηματογραφική του καριέρα.

Καριέρα και Διακρίσεις

Το κινηματογραφικό ντεμπούτο του Βολοντέ έγινε με την ταινία "Υπό δέκα σημαίες"( Sotto dieci
bandiere, 1960)
,σκηνοθετημένο από τον Ντούλιο Κολέτι.Μετά από 4 χρόνια θα παίξει τον "Ραμόν Ρόχος"στο "Για Μια Χούφτα Δολάρια  
(1964)" και τον "Ελ Ιντίο " στο "Μονομαχία Στο Ελ Πάσο 
(1965)".Και τους δύο  ρόλους του το έκανε για οικονομικούς λόγους και δεν τους θεωρούσε σημαντικούς. Και οι δύο ταινίες σκηνοθετήθηκαν απο τον τότε αγνώστο Σέρτζιο Λεόνε. Η επιτυχία αυτών των δύο γουέστερν έδωσαν στον Βολοντέ μεγάλη αναγνωρισημοτήτα σε διεθνές επίπεδο και απεκτήσε μεγάλη φήμη. Επαιξε τον "Κάρλο Λέβι" στην ταινία "Ο Χριστός σταματήσε στο Έμπολι (1979)"σε μια αυτοβιογραφική ιστορία. Επίσης επαίξε σε κωμικούς ρόλους όπως "Οι Γεναίοι του Μπρακαλεόνε (1966)".

Το 1968 κέρδισε το πρώτο του βραβείο ως καλύτερος ηθοποιός στην
ταινία "Για κάθε δικό μου" σκηνοθετημένο απο τον Έλιο Πέτρι. Επίσης κέρδισε άλλες δύο φορές αυτό το βραβείο με τον ίδιο σκηνοθέτη. Η δευτέρη φορά ήταν για τον ρόλο του ως "Αστυνομικός Διευθυντής" στην ταινία "Υπεράνω πάσης υποψίας (1971) που κέρδισε το Όσκαρ Καλύτερης Ξενόγλωσσης Ταινίας, και η τρίτη φορά ήταν για την ταινία "Η Αβυσσος, (1989)". Στο Φεστιβάλ των Καννών το 1983 κέρδισε το βραβείο καλύτερου ηθοποιού για τη ν ερμηνεία του στην ταινία "Ο θανάτος του Μάριο Ρίτσι". Στο Διεθνές Φεστιβάλ Κινηματογράφου Βερολίνου 4 χρόνια αργότερα θα κερδίσει την Αργυρή Αρκτό για την ταινία "Υπόθεση Μόρο". Το 1991 στο Φεστιβάλ της Βενετίας θα του απονέμηθει ο Χρυσός Λέοντας για το συνόλο της καριέρας του στον κινηματογράφο .

Προσωπική ζωή

Ο Τζιάν Μαρία Βολοντέ ήταν γνωστός για τις ακρο-αριστερές αποψεις του.
Απο την σχέση του με την ιταλίδα ηθοποιό  Κάρλα Γκραβίνα απεκτήσε μια κόρη στις αρχές του 1960, την Τζοβάννα. Από το 1977 και μέχρι τον θανάτο του συζούσε με την ηθοποιό Αντζέλικα  Ίπολιτο. Κατά την διαρκεία των γυρισμάτων της ταινίας Το βλέμμα του Οδυσσέα στην Φλώρινα έπαθε καρδιακή προσβολή. Μετά απο την επιθυμία  του ίδιου έταφ
η στο μικρό νησάκι της Σαρδηνίας "Ιζόλα Ντελλα Μανταλένα ".
Κοτύλη Αρχαιολογικού Μουσείου Άνδρου

Προέλευση

Είναι Κορινθιακής κατασκευής και τοποθετείται στην Υστερογεωμετρική περίοδο περίπου 750-720 π.Χ.
Bob's Burgers

Γενικές πληροφορίες

Η σειρά έκανε πρεμιέρα στις 9 Ιανουαρίου 2011 με το επεισόδιο "Human Flesh", από τότε έχει 45 επεισόδια και την είχαν δει 9.380.000 τηλεθεατές, καθιστώντας την υψηλότερη βαθμολογία σε πρεμιέρα σειράς της σεζόν. Οι κριτικές της ήταν μικτές, μετά τα σχόλια ήταν θετικά και τερμάτισε 9ος στις εκτιμήσεις για την εβδομάδα που προβλήθηκε. Η σειρά ήρθε στην Ελλάδα τον Ιανουάριο του 2012 στο κανάλι FX και τον Φεβρουάριο 2013 στο FOX. Ο Δημιουργός της Loren Bouchard, δήλωσε ότι η σειρά είναι κινουμένων σχεδίων του Fox και απευθύνεται κυρίως για το ενήλικο κοινό, αλλά ο ίδιος ήθελε να συνδιάσει με στοιχεία εργασιακής κωμωδίας. Η σειρά λέγεται ότι καλύπτει το κενό που δημιουργήθηκε από το King of the Hill, και το οποίο ο εκτελεστικός παραγωγός Jim Dauterive εργάστηκε σχεδόν ολόκληρη τη κυκλοφορία της.

Υπόθεση

Η σειρά διηγείται τις περιπέτειες της οικογένειας Belcher, που διευθύνει ένα φαστφουντάδικο.
Ελληνικές βουλευτικές εκλογές 1881

Οι εκλογές διεξήχθησαν στις 20 Δεκεμβρίου του 1881.
Πρωτοχρονιάτικη συναυλία της Φιλαρμονικής της Βιέννης

Ιστορία

Υπήρξε παράδοση συναυλιών για την Πρωτοχρονιά στη Βιέννη από το 1838, αλλά όχι με τη μουσική και την ενορχήστρωση της οικογένειας Strauss. Από το 1928 έως το 1933 πραγματοποιήθηκαν έξι συναυλίες στο Musikverein, που ενορχηστρώθηκαν από τον Γιόχαν Στράους (υιό). 
Η πρώτη συναυλία πραγματοποιήθηκε αλλά στις 31 Δεκεμβρίου 1939. Σύμφωνα με τον τύπο, ήταν μια "Έκτακτη Συναυλία", αφιερωμένη εξ ολοκλήρου στο "Kriegswinterhilfswerk". Ο ιστορικός Fritz Trümpi απέδειξε ότι η συναυλία ήταν μέρος του μηχανισμού προπαγάνδας του Γιόζεφ Γκαίμπελς.
Acer Iconia Tab A700

Εξωτερικά χαρακτηριστικά

Οι διαστάσεις του Acer Iconia Tab A700 είναι 259×175×11 χιλ   (10,20×6,89×0,43 ίντσες) ενώ κυκλοφορεί με οθόνη  LCD capacitive , 16 εκατομ. χρώματα 1920×1200  εικονοστοιχεία στις 10,1 ίντσες (~224 ppi).Τέλος το βάρος του φτάνει τα 665 γρ. (1,47 lb).

Τεχνικά χαρακτηριστικά

Το Acer Iconia Tab A700 εφοδιάζεται με λειτουργικό σύστημα  Android, v4.0 (Ice Cream Sandwich) και εσωτερική μνήμη  16 ή 32 ή 64  GB με δυνατότητα επέκτασης με κάρτα  microSD, μέχρι 32 GB.
H Acer επέλεξε για το συγκεκριμένο μοντέλο το Chipset   Nvidia Tegra 3  με τετραπύρηνο  επεξεργαστή  στα 1.3 GHz  και την  ULP GeForce  κάρτα γραφικών με το σετ να ολοκληρώνεται με  1 GB RAM.Όλα τα παραπάνω λειτουργούν με την ισχύ της  μη αποσπώμενης μπαταρίας ιόντων λιθίου(Li-Ion) 9800 mAh  .
Σεφαρδίτες

Σεφαρδίτες, Σεφαραδίτες, Σεφάρδοι ή Σεφαρντίμ (Εβρ. ספרדים‎) αποκαλούνται τα μέλη της εβραϊκής υποομάδας, η οποία προσδιορίζεται σε αντιδιαστολή με τους Ασκεναζίτες (Ασκεναζείμ) ή/και τους Μιζραχίτες (Μιζραχείμ) Εβραίους.

Ετυμολογία της λέξης

Η ονομασία αυτή προέρχεται από τη λέξη Σεφεράδ, που αποτελεί την παλιά βιβλική ονομασία της εβραϊκής γλώσσας για την Ισπανία. Μιλούσαν τη Λαντίνο, μια διάλεκτο Καστιλλιάνικων ισπανικών με πολλά εβραϊκά στοιχεία.

Η Οθωμανική πολιτική

Έτσι ονομάζονται οι Εβραίοι που κατάγονται από την Ιβηρική Χερσόνησο, συμπεριλαμβανομένων και εκείνων που εκδιώχτηκαν από την Ισπανία κατόπιν εντολής των Καθολικών μοναρχών Φερδινάνδου και Ισαβέλλας (όπως καταγράφεται στο διάταγμα της Αλάμπρας το 1492) και από την Πορτογαλία κατόπιν εντολής του Βασιλιά Μανιουέλ το 1497.
Η Οθωμανική Αυτοκρατορία ακολουθεί εκείνη την περίοδο μια ιδιαίτερα φιλοεβραϊκή πολιτική και παροτρύνει την εγκατάσταση στο εσωτερικό των διωγμένων μαζικά όχι μόνο από την Ισπανία και την Πορτογαλία αλλά και από την Σικελία και την Απουλία της Ιταλίας. Αποβλέπει με αυτόν τον τρόπο στην τόνωση του εμπορίου, που τόσο καλά ήξεραν οι Εβραίοι.
Οι Σεφαραδίτες εγκαταστάθηκαν στην τότε Οθωμανική Αυτοκρατορία (κυρίως στη Θεσσαλονίκη) και σε άλλα μέρη του κόσμου τον 15ο αιώνα μετά από το διωγμό τους από την Ισπανία.
Ο σεφαραδιτικός Ιουδαϊσμός έχει να επιδείξει χαρακτηριστικές ιδιαιτερότητες.
Τζόις Βίνσεντ

Ταινία

Μια ταινία για τη Τζόις, το Dreams of a Life, σε σενάριο και σκηνοθεσία την Κάρολ Μόρλεϊ, με την Ζόι Άστον να υποδύεται την Τζόις, κυκλοφόρησε το 2011. Η Μόρλεϋ κάνει συνεντεύξεις από ανθρώπους που είχαν γνωρίσει την Τζόις. Αυτοί την περιγράφουν μια όμορφη, έξυπνη, κοινωνική και δραστήρια γυναίκα, που κατά τους οποίους υποτίθεται ότι "ήταν κάπου μακριά και έχει μία καλύτερη ζωή από αυτήν». Κατά τη διάρκεια της ζωής της, γνώρισε προσωπικότητες όπως ο Νέλσον Μαντέλα, Μπέν Κίνγκ, Τζιλ Σκοτ-Χίρον, και την Μπέττυ Ράιτ, και ήταν επίσης σε δείπνο με τον Στίβι Γουόντερ.

Άλμπουμ από τον Στίβεν Γουίλσον

Στις 4 Νοεμβρίου του 2014 ο αγγλός μουσικός Στίβεν Γουίλσον ανακοίνωσε ότι η τέταρτη κυκλοφορία του CD του, με τίτλο Hand. Cannot. Erase., Θα πρέπει να βασίζεται στη ζωή της Βίνσεντ. Σύμφωνα με τον Γουίλσον, ο ίδιος εμπνεύστηκε για την δημιουργία του concept album αφού είδε την ταινία Dreams of a Life.
Κορράδος Β΄ του Ζνόιμο

Βιογραφία

Ήταν το μόνο τέκνο τού Λεοπόλδου πρίγκιπα τού Ζνόιμο και της Ίντα των Μπάμπενμπερκ, κόρης τού Λεοπόλδου Β΄ των Μπάμπενμπερκ μαργράβου της Αστρίας. 
Το 1112 απεβίωσε ο πατέρας του και τον διαδέχθηκε ο Όλντριχ (μεγαλύτερος αδελφός τού Λεοπόλδου). Όταν αυτός απεβίωσε το επόμενο έτος, τον διαδέχθηκε ο Σομπιέσλαφ Α΄, γιος τού Βρατισλάου Β΄ της Βοημίας και εξάδελφος τού Λεοπόλδου. Το 1123 ο Σομπιέσλαφ Α΄ διαφώνησε με τον μεγαλύτερο αδελφό του Βλαδίσλαο Α΄ της Βοημίας και έτσι ο Κορράδος έγινε πρίγκιπας του Ζνόιμο. Όμως ο Βλαδίσλαος Α΄ απεβίωσε δύο έτη μετά. Οι διαμάχες για τη διαδοχή κορυφώθηκαν με τη μάχη τού Χλούμετς· ο Σομπιέσλαφ Α΄ εκτόπισε τον Κορράδο και τον φυλάκισε στο κάστρο Ντόχνα το 1128. Τελικά ο Σομπιέσλαφ Α΄, που ήθελε να εξασφαλιστεί στη Βοημία, συμφιλιώθηκε με τον Κορράδο: τού απέδωσε το Ζνόιμο και τον νύμφευσε με μία των Βουκάνοβιτς της Σερβίας.
Το 1140 ο Βλαδίσλαος Β΄ διαδέχθηκε τον πατέρα του Βλαδίσλαο Α΄ και οι διαφωνίες για τη διαδοχή άρχισαν πάλι μεταξύ των Πρεμυσλιδών. Δύο έτη μετά ο Κορράδος συγκέντωσε στρατό και μαζί με τα εξαδέλφια του τού Μπρνο και τού Ολομόουτς βάδισε εναντίον της Πράγας. Ο Βλαδίσλαος Β΄ άφησε την άμυνα της πόλης στον νεότερο αδελφό του Ντιέπολντ και μετέβη στο Βύρτσμπουρκ, στην Αυλή τού Κορράδου Γ΄ των Χοενστάουφεν βασιλιά της Γερμανίας. Επέστρεψε με μεγάλο στρατό και ο στρατός της Μοραβίας αναγκάστηκε να αποσυρθεί. Ο Γίνντριχ Ζντικ επίσκοπος τού Ολομόουτς αφόρισε τον Κορράδο, που αποδέχθηκε τελικά τη Βοημική επικυριαρχία.
Ο Κορράδος παρήγγειλε τις νωπογραφίες (frescoes) στη Ροτόντα τού Ζνόιμο, λίγο μετά το 1134.
Πρόεδρος των Νήσων Μάρσαλ

Ο Πρόεδρος των Νήσων Μάρσαλ είναι ο αρχηγός της κυβέρνησης και αρχηγός κράτους των Νήσων Μάρσαλ. Ο πρόεδρος εκλέγεται από τη βουλή, που λέγεται Nitijela μεταξύ των μελών της. Οι πρόεδροι επιλέγουν από τη βουλή και τα μέλη της κυβέρνησης.
O Αμάτα Καμπούα εξελέγη πρώτος πρόεδρος το 1979. Συνακόλουθα, επανεξελέγη για τετραετείς θητείες το 1983, 1987, 1991 και το 1996. Μετά το θάνατο του Αμάτα εν ενεργεία, ο πρώτος ξάδερφός του, ο Ιμάτα Καμπούα, κέρδισε μια ειδική εκλογή το 1997. Η σημερινή πρόεδρος Χίλντα Χάινε εξελέγη το 2016.
Τζντεϊντάτ Γιαμπούς

Πηγή Άιν Κανίγια και Ρωμαϊκός ναός 

Υπάρχει πηγή και Ρωμαϊκός ναός στην περιοχή που ονομάζεται Άιν Κανίγια ή Άυν Κανίγια. Ο Ζουλιέν Αλικουότ εντόπισε το αρχαίο όνομα του χωριού, το οποίο στο παρελθόν ήταν ονομάζεται Αϊνκάνια μετά από αυτή την άνοιξη. Μια μελέτη του αρχαίου οικισμού και ιερού βρίσκεται σε εξέλιξη υπό τον Ιμπραήμ Ομέρι. Έχει προταθεί ότι η θεά Λευκοθέα λατρευόταν στο ναό, ο οποίος βρίσκεται στα βορειοανατολικά της ομάδας Ναών του όρους Αερμών.
Πρατήριο καυσίμων

Το πρατήριο καυσίμων είναι ένα κατάστημα πώλησης πετρελαιοειδών. Συνήθως τα πρατήρια είναι σε συνιδιοκτησία τον εταιριών πετρελαίων και ιδιώτη. Διεθνώς τα περισσότερα πρατήρια λειτουργούν με αυτοεξυπηρέτηση (self service) η και με αυτόματο, ενώ στην Ελλάδα συνηθίζεται η εξυπηρέτηση από το αυτοκίνητο. Το ποσοστό κέρδους και το κόστος λειτουργίας είναι υψηλότερο στην Ελλάδα.
Καρλ Λόγκαν

Βιογραφία

Ο Λόγκαν γεννήθηκε το 1965 και αποφοίτησε από το λύκειο Λέικλαντ στο Κλίφορντ της Πενσυλβάνια το 1982. Στις αρχές της δεκαετίας του '90 έπαιξε για τους Arc Angel και στην συνέχεια Fallen Angel μέχρι το 1992. Το 1994, κλήθηκε να αντικαταστήσει τον Ντέιβιντ Σανκλ στους Manowar, παίζοντας για πρώτη φορά στον δίσκο "Louder Than Hell" του 1996.
Ακολούθησαν δύο ζωντανά ηχογραφημένα άλμπουμ, τα "Hell on Wheels" του 1997 και "Hell on Stage" του 1999, πριν γνωρίσει επιτυχία στην Ευρώπη με το "Warriors of the World" του 2002. Το συγκρότημα παρέμεινε σε υψηλά επίπεδα δημοτικότητας με το "Gods of War" του 2007, πριν επανηχογραφήσουν το πρώτο τους άλμπουμ στο "Battle Hymns MMXI". Επανήλθαν με νέες συνθέσεις το 2012 στον δίσκο "The Lord of Steel" και δύο χρόνια αργότερα ηχογράφησαν εκ νέου το άλμπουμ "Kings of Metal".
Ο Λόγκαν εντάχθηκε στο συγκρότημα αφού γνώρισε τον Τζόι Ντι Μάιο όταν παρ' ολίγο να τον χτυπήσει οδηγώντας την μοτοσυκλέτα του. Μετά την αλλαγή της χιλιετίας, κυκλοφόρησαν κάποια μοντέλα κιθάρας με την επωνυμία του, τα οποία πωλούνταν μέσω της επίσημης ιστοσελίδας των Manowar.
Αιμιλία Υψηλάντη

Βιογραφικό

Σπούδασε στην Ανώτατη Σχολή Οικονομικών και Εμπορικών Επιστημών ενώ παράλληλα παρακολουθούσε μαθήματα στη Δραματική Σχολή του Θεάτρου Τέχνης. 
Έκανε το ντεμπούτο της στο θέατρο το 1968, στο έργο Ο Λεωνίδας δεν Τρώει Λουλούδια. Ένα χρόνο αργότερα, έκανε και το ντεμπούτο της στον κινηματογράφο, στο πλευρό του Θανάση Βέγγου, στην ταινία Ποιος Θανάσης;. Με τον Βέγγο συμπρωταγωνίστησε σε τέσσερις ταινίες. Γενικότερα, οι εμφανίσεις της στον κινηματογράφο δεν ήταν πολλές, καθόσον μετρά 19 συμμετοχές. Άλλες γνωστές συμμετοχές της ήταν στην ταινία Οι Γενναίοι του Βορρά (1970) και το Ο άνθρωπος με το γαρύφαλλο (1980). Στην τηλεόραση άρχισε να εμφανίζεται το 1973, στη σειρά της ΥΕΝΕΔ, Ποιος είναι ο ένοχος, με μία από τις πιο πρόσφατες ερμηνείες της να είναι στη σειρά Το κόκκινο δωμάτιο, το 2007. Επίσης συμμετείχε σε πολλές μεταγλωττισμένες παραγωγές της ΕΡΤ.

Πολιτική

Το 1978, η Υψηλάντη έγινε Δημοτική Σύμβουλος στο Δήμο Αθηναίων, ενώ το 1981 εξελέγη βουλευτής με το ΚΚΕ. Επίσης, υπήρξε για 11 χρόνια και συνδικαλίστρια και Πρόεδρος του Σωματείου Ελλήνων Ηθοποιών. Από εκεί και πέρα δεν εξελέγη ξανά βουλευτής αλλά έως και σήμερα υποστηρίζει και παρακολουθεί τη δράση του ΚΚΕ.
Ωστόσο, έχει ιδρύσει και μία καλλιτεχνική εταιρεία την «Αργώ», η οποία συμμετείχε σε φεστιβάλ και εκδηλώσεις.